钦定古今图书集成/明伦汇编/氏族典/第541卷 > 《廖用贤尚友录》 > 易之贞
## 钦定古今图书集成/明伦汇编/氏族典/第541卷 > 《廖用贤尚友录》 > 易之贞

按《蕲水县志》：“之贞字忠甫，蕲水人。隆庆庚午举人。视
学清浦，与屠赤水游。补长沙学后，历升户部员外郎，
转郎中。督饷易州，时积逋米粟三百六十馀万，之贞
奏免。行部至良乡，厂后旅榇不一，逋粮官属也。之贞
恻然，请减十之九，且捐俸多方偿之。内珰王虎开矿
扰民，奏罢之。自是为豪贵所忌，出知马湖府，遂致仕。”
有子八人，不能营其温饱。年八十二终。所著有《易州
诗集》《三舍篇》。